CELEX: 62019TN0605
Language: hr
Date: 2019-09-09 00:00:00
Title: predmet T-605/19: Tužba podnesena 9. rujna 2019. – EP protiv Komisije

11.11.2019   
            
            
               HR
            
            
               Službeni list Europske unije
            
            
               C 383/65
            
         
      Tužba podnesena 9. rujna 2019. – EP protiv Komisije
      (predmet T-605/19)
      (2019/C 383/74)
      Jezik postupka: francuski
      
         Stranke
      
      
         Tužitelj: EP (zastupnik: S. Orlandi i T. Martin, odvjetnici)
      
         Tuženik: Europska komisija
      
         Zahtjev
      
      Tužitelj od Općeg suda zahtijeva da:
      
                  —
               
               
                  poništi odluku da se tužitelja ne promakne u razred AD9 u postupku promaknuća za 2018.;
               
            
                  —
               
               
                  naloži Europskoj komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na nedostatnom obrazloženju navedenom u odgovoru na odbijanje prigovora, posebno u pogledu činjenice da je zajednički odbor za promaknuća preporučio tužiteljevo promaknuće.
               
            
                  2.
               
               
                  Drugi tužbeni razlog, koji se temelji na kršenju članka 45. Pravilnika o osoblju za dužnosnike Europske unije (u daljnjem tekstu: Pravilnik) od strane tijela za imenovanje zbog toga što nije provelo stvarno usporedno ispitivanje zasluga svih dužnosnika koji ispunjavaju uvjete za promaknuće.
               
            
                  3.
               
               
                  Treći tužbeni razlog, koji se temelji na očitim pogreškama u ocjeni koje su u svakom slučaju sadržane u pobijanoj odluci s obzirom na dostupno obrazloženje navedene odluke.
               
            
                  4.
               
               
                  Četvrti tužbeni razlog, koji se temelji na povredi članka 24.b Pravilnika i prvog članka šestog stavka Priloga II. Pravilniku u pogledu toga što je tužitelj kažnjen zbog dužnosti koje obavlja u okviru zastupanja osoblja.